text: Forsvunden kvindes bil er fundet
  15 april 2017 kl. 19.55
  Politiet har fundet forsvundne Jette Vedel Olsens bil - der er dog stadig ikke spor af kvinden.
  OPDATERING: Natten til søndag fandt politiet  den forsvundne kvinde død. Læs artikel.
  38-årige Jette Vedel Olsen forlod onsdag sin bopæl i Lunderskov i nedtrykt sindstilstand. Lørdag aften er politiet dog måske kommet et skridt nærmere en opklaring, da man har fundet hendes bil - en sort VW Up med registreringsnummer AC81310. Der er dog ikke spor af Jette Vedel Olsen.
  - Bilen blev fundet i Daugård efter vi modtog en henvendelse omkring den. Der er ikke spor af den forsvundne kvinde, men vi søger alt det, vi kan, siger vagtchef Jørn Lindhardt til TV SYD.
  Jette Vedel Olsen beskrives som bevægelseshandikappet, 165 centimeter høj, spinkel af bygning og med lyst, glat skulderlangt hår.
  Har du oplysninger, der kan hjælpe Sydøstjyllands Politi i sagen, skal du ringe 1-1-4.
  Lørdag aften er forsvundne Jette Vedels bil, en sort VW Up reg.nr. AC81310, der således ikke længere er aktuel. Jette søges fortsat.
  
  